cyanic-selkie/wikianc huggingface dataset:
এস তাহের আহমেদ হত্যাকাণ্ড
বিচার
পরে ২০১৩ সালের রায়ের বিরুদ্ধে আসামিরা আপিল করেন। এই সময়ে সাজা কমিয়ে দুইজনকে যাবজ্জীবন কারাদণ্ড দেয়ায় সেই রায়ের বিরুদ্ধে রাষ্ট্রপক্ষ আপিল করে। ২০২২ সালের ৫ এপ্রিল আপিল বিভাগ এই আপিলগুলি খারিজ করে হাইকোর্টের রায় বহাল রাখে। একই বছরের ১৫ সেপ্টেম্বর পূর্ণাঙ্গ রায় প্রকাশিত হয়, যাতে বলা হয়:
এই রায়ের পুনর্বিবেচনা চেয়ে যাবজ্জীবন কারাদণ্ডপ্রাপ্ত নাজমুল আলম বাদে অপর তিন দণ্ডিত আপিল বিভাগে পুনর্বিবেচনার আবেদন করলে ২০২৩ সালের ২ মার্চ হাইকোর্ট সেই পুনর্বিবেচনার আবেদন খারিজ করে দেয়। পরবর্তীতে মৃত্যুদণ্ড পাওয়া দুই আসামি রাষ্ট্রপতির কাছে প্রাণভিক্ষার আবেদন করলে রাষ্ট্রপতি তা নাকচ করে দেন।
এরপর জাহাঙ্গীরের আটকাদেশের বৈধতা চ্যালেঞ্জ করে তার ভাই মো. সোহরাব হোসেন একটি রিট আবেদন করেন। ২০২৩ সালের ১৭ জুলাই হাইকোর্ট তা খারিজ করে দেয়। এই খারিজ আদেশের বিরুদ্ধে তিনি ২০ জুলাই লিভ টু আপিল করেন। ২৫ জুলাই প্রধান বিচারপতি হাসান ফয়েজ সিদ্দিকীর নেতৃত্বাধীন চার বিচারপতির আপিল বেঞ্চ তার লিভ টু আপিল আবেদন খারিজ করে দেন।
রায় কার্যকর
হত্যাকাণ্ডের ১৭ বছর পর, ২০২৩ সালের ২৭ জুলাই বৃহস্পতিবার রাত ১০টা ১ মিনিটে (বিএসটি) রাজশাহী কেন্দ্রীয় কারাগারে দুই আসামীর ফাঁসির রায় কার্যকর করা হয়। প্রথমে আসামি মিয়া মোহাম্মদ মহিউদ্দিনকে এবং পরে জাহাঙ্গীর আলমকে ফাঁসিতে ঝুলিয়ে মৃত্যুদণ্ড কার্যকর করা হয়। দুইজনকে ফাঁসিতে ঝোলানোর প্রক্রিয়ায় যুক্ত ছিলেন মোট আটজন জল্লাদ, যাদের মধ্যে প্রধান জল্লাদ ছিলেন আলমগীর হোসেন। এ সময় রাজশাহী জেলা প্রশাসক শামীম আহমেদ, কারা উপ-মহাপরিদর্শক (ডিআইজি প্রিজন) মো. কামাল হোসেন, রাজশাহী সিভিল সার্জন ডাক্তার আবু সাইদ মোহাম্মদ ফারুক, রাজশাহী কেন্দ্রীয় কারাগারের সিনিয়র জেলা সুপার আবদুল জলিল, জেলার নিজাম উদ্দিনসহ ঊর্ধ্বতন কারা কর্মকর্তারা উপস্থিত ছিলেন।
ফিশ ক্রিক দ্বীপ
ফিশ ক্রিক দ্বীপটি মার্কিন যুক্তরাষ্ট্রের পশ্চিম ভার্জিনিয়ার মার্শাল কাউন্টিতে ওহাইও নদীর তীরে একটি ৪৮-একর (১৯-হেক্টর) দ্বীপ । দ্বীপটির পাশে ক্যাপ্টিনা, ওয়েস্ট ভার্জিনিয়া, দক্ষিণে মাউন্সভিলে, আর উত্তরে সেই ফিস ক্রিক মাউথ, যা থেকে এটা এর নাম নেয়া হয়।
পূর্বে CONSOL Energy Inc. এর মালিকানাধীন, ফিশ ক্রিক দ্বীপটি কর্তৃপক্ষ কর্তৃক প্রকৃতির সংরক্ষণের জন্য দান করা হয় কারণ এই দ্বীপের বিরল দুর্দান্ত নীল রঙের উদ্যান দেখা যায় ।
ময়মনসিংহ জেলা স্টেডিয়াম
ময়মনসিংহ জেলা স্টেডিয়াম (ময়মনসিংহ স্টেডিয়াম এবং রফিকউদ্দিন ভূইয়া স্টেডিয়াম নামেও পরিচিত) ১৯৬১ সালে নির্মিত বাংলাদেশের ময়মনসিংহ এ অবস্থিত বিভিন্ন কাজে ব্যবহৃত একটি মাঠ। এখানে সাধারনত আঞ্চলিক ও জাতীয় পর্যায়ের ক্রিকেট-ফুটবল খেলা হয়ে থাকে। বর্তমানে স্টেডিয়ামটি বাংলাদেশ প্রিমিয়ার লীগ(ফুটবল)-এর দল সাইফ স্পোর্টিং ক্লাব ও আরামবাগ ক্রীড়া সংঘে র হোম ভেন্যু হিসেবে ব্যবহৃত হচ্ছে।  এই স্টেডিয়ামটি ফুটবলের দর্শক টানার ক্ষেত্রে জনপ্রিয়।
ধারণ ক্ষমতা
বর্তমান ধারণ ক্ষমতা ১৫০০০।
হবিরবাড়ী ইউনিয়ন
হবিরবাড়ী ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।
অবস্থান ও সীমানা
হবিরবাড়ি ময়মনসিংহ জেলার সর্বশেষ দক্ষিণের ইউনিয়ন। এর পূর্বদিকে রাজৈ ইউনিয়ন, উত্তরে মল্লিকবাড়ি ইউনিয়ন, পশ্চিমে কাচিনা ইউনিয়ন এবং এর দক্ষিণ অংশ থেকে গাজীপুর জেলার সীমানা শুরু।
শিক্ষা
শিকবাষার হার :
দর্শনীয় স্থান
গ্ৰীন অরন্য পার্ক, লাউতির খাল, তেপান্তর ফিল্ম সিটি
উল্লেখযোগ্য ব্যক্তিত্ব
মরহুম সুবেদ আলী মন্ডল
শামসুদ্দিন আহমেদ ( গরীবুল্লাহ ডাক্তার)
মরহুম তাহের আলী সরকার ( সাবেক ইউপি চেয়ারম্যান)
আলহাজ্ব আবুবকর সিদ্দিক বি এ( বীর মুক্তিযোদ্ধা ও সাবেক ইউপি চেয়ারম্যান)
গুলজারা সিং মান
গুলজারা সিং মান (জন্ম ৪ জুলাই ১৯২৪) একজন ভারতীয় মাঝারিপাল্লার দৌড়বিদ ছিলেন। তিনি ১৯৫২ গ্রীষ্মকালীন অলিম্পিকে পুরুষদের ৩০০০ মিটার স্টিপলচেজে প্রতিদ্বন্দ্বিতা করেছিলেন।
বয়ানুল কুরআন
বয়ানুল কুরআন (بیان القرآن) ভারতীয় ইসলামি পণ্ডিত আশরাফ আলী থানভী (১৮৬৩-১৯৪৩) বিরচিত বড় তিন খণ্ডে সমাপ্ত কুরআনের একটি তাফসির বা ব্যাখ্যা গ্রন্থ। উর্দু ভাষায় রচিত এ গ্রন্থটি গায়রে আলেমদের দিকে লক্ষ্য রেখে লেখা হয়।
বৈশিষ্ট্য
কোরআনের তরজমা যেখানে কিছুটা ব্যাখ্যা নির্ভর কিংবা যে জায়গায় বক্তব্য একটু জটিল, অথবা স্বয়ং বিষয়বস্তুটিই গুরুত্বপূর্ণ সেখানে ‘ফা’ আলামত দিয়ে তিনি বিস্তারিত আলোচনা করেন। তবে সূক্ষ্মাতিসূক্ষ্ম বিষয়াবলির উল্লেখ কিংবা কোনো ঘটনা-কাহিনী বা ফাযায়েল ও আনুষঙ্গিক মাসআলার প্রসঙ্গ তিনি এড়িয়ে যান। ফলে কোরআনের মূল বক্তব্য স্পষ্ট হয় ঠিকই, কিন্তু দীর্ঘ আলোচনার সূত্রে জড়াতে হয়না।
এই তাফসীর যেহেতু প্রধানত গাইরে আলেম পাঠকদের উদ্দেশ্যে লেখা তাই প্রাসঙ্গিক ইলমী আলোচনা তিনি করেননি। তবে এর ভিতরেই একটি আরবী হাশিয়া লিখেছেন আলেম ও তালিবুল ইলমদের জন্য। সেখানে কঠিন আরবী শব্দের অর্থ, প্রয়োজনীয় শব্দ ও বাক্যবিশ্লেষণ, আয়াত অবতীর্ণের প্রেক্ষাপট, মক্কী-মাদানি প্রসঙ্গ, বিভিন্ন কেরাত, সূক্ষ্ম কোনো মাসআলা ও বালাগাত বা অলংকার শাস্ত্রীয় কোনো আলোচনা খুব সংক্ষেপে পেশ করেন।
এই কিতাবের আরেকটি শিরোনাম হলো ‘মাসাইলুস সুলূক’।
পটভূমি
বয়ানুল কুরআন রচনার আগে বহু তাফসির গ্রন্থ বিদ্যমান ছিল। এই তাফসিরগুলোর সিংহভাগই সাধারণ মানুষের নিকট সহজে বোঝার মত ছিল না। এই বিষয়টি সামনে রেখে আশরাফ আলী থানভী সহজে কুরআনের একটি ব্যাখ্যাগ্রন্থ রচনা করেন, যার নাম দেন বয়ানুল কুরআন। গ্রন্থটি রচনার সময় ঐ অঞ্চলে মহামারী চলছিল। থানভী আল্লাহর কাছে দোয়া করেন, যেন এই গ্রন্থ রচনার পূর্বে তাঁর মৃত্যু না হয়। অবশেষে আড়াই বছর পর তিনি এই রচনার কাজ শেষ করেন।
গঠন
মূল উর্দুতে বয়ানুল কুরআন ৩ খণ্ডে বিভক্ত।
অনুবাদ
১৯৬২ সালে ‘তাফসিরে আশরাফী’ নামে এমদাদিয়া লাইব্রেরি থেকে এই বইটির প্রথম বাংলা অনুবাদ প্রকাশ করা হয়।
একার্ড আনগার
একার্ড আনগার (১১ এপ্রিল ১৮৮৪ - ২৪ জুলাই ১৯৬৬) ছিলেন আসেরিয়া সম্পর্কিত একজন জার্মান বিশেষজ্ঞ।
thumb|250px|নিপ্পুরের হস্ত-দন্ড ([[প্রত্মতাত্ত্বিক জাদুঘর, ইস্তানবুল|প্রত্নতাত্ত্বিক জাদুঘর, ইস্তানবুল, তুরস্কে সংরক্ষিত।)]]
১৯১৬ সালে ইস্তানবুলের প্রত্নতাত্ত্বিক জাদুঘরে কর্মাধ্যক্ষ হিসেবে কর্মরত থাকাকালীন সময়ে জাদুঘরে সংরক্ষিত নিপ্পুর হতে সংগৃহীত একটি তামার বস্তুকে পরিমাপক দন্ড হিসাবে চিহ্নিত ও বর্ণনা করেন। খ্রিষ্টপূর্ব তৃতীয় সহস্রাব্দের কিংবা তারও আগের সময়ের ৫১৮.৬ মিলিমিটার দৈর্ঘ্যের এই সুমেরীয় পরিমাপক দন্ডটিকে প্রাচীনতম পরিচিত পরিমাপক যন্ত্র হিসেবে বিবেচনা করা হয়।
প্রকাশিত রচনাবলী
একার্ড আনগারের অসংখ্য রচনা বিভিন্ন সময় বিভিন্ন মাধ্যমে প্রকাশিত হয়েছে; তার মধ্যে অন্যতম কয়েকটি হচ্ছে:
মণিপুরী ললিতকলা একাডেমি, মৌলভীবাজার
মণিপুরী ললিতকলা একাডেমি বাংলাদেশের মৌলভীবাজার জেলার, কমলগঞ্জ উপজেলায় অবস্থিত। বৃহত্তর সিলেট অঞ্চলের মণিপুরীদের সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৭৮ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ একাডেমিটি প্রতিষ্ঠা করা হয়।
ইতিহাস
১৯৭৬ সালে দীননাথ সিংহ গণভবনে মণিপুরীদের জন্য একটি সাংস্কৃতিক প্রতিষ্ঠানের দাবি পেশ করেন। ১৯৭৮ সালে রাজশাহী বিভাগীয় শহরে উপজাতীয় কালচারাল একাডেমি, খাগড়াছড়ি উপজাতীয় সাংস্কৃতিক ইনস্টিটিউট এবং মৌলভীবাজার মণিপুরী ললিতকলা একাডেমি স্থাপন শীর্ষক শিরোনামে তিনটি প্রতিষ্ঠানের অনুমোদন দেয় সংস্কৃতি বিষয়ক মন্ত্রণালয়। এরই পরিপ্রেক্ষিতে রাষ্ট্রপতির তৎকালীন মহিলা বিষয়ক উপদেষ্টা ফিরোজা বারী প্রতিষ্ঠানের ভিত্তিপ্রস্তর স্থাপন করেন। ২০১০ সালে ক্ষুদ্র নৃগোষ্ঠী সাংস্কৃতিক প্রতিষ্ঠান আইন কার্যকর হওয়ার পর থেকে প্রতিষ্ঠানটি এই আইনের অধীনে পরিচালিত হচ্ছে।
দ্য স্ট্রেট মাইন্ড অ্যান্ড এসেজ (প্রবন্ধ সংকলন)
দ্য স্ট্রেইট মাইন্ড অ্যান্ড আদার এসেজ হল ১৯৯২ সালের মনিক উইটিগের প্রবন্ধের একটি সংকলন।
সংগ্রহটি ২০০১ সালে ফরাসি ভাষায় লা পেনেসি স্ট্রেইট নামে অনুবাদ করা হয় ১৯৭৮ সালে আধুনিক ভাষা সমিতির বার্ষিক সম্মেলনে শিরোনাম প্রবন্ধ, "স্ট্রেইট মাইন্ড" পড়ে শোনানো হয়েছিল
সারসংক্ষেপ
১৯৭৯ সালের এপ্রিলে, বার্নার্ড কলেজের ইভেন্ট "দ্য স্কলার অ্যান্ড দ্য ফেমিনিস্ট কনফারেন্স, দ্য ফিউচার অফ ডিফারেন্স"-এ উইটিগ তাঁর প্রবন্ধ "দ্য স্ট্রেইট মাইন্ড" পড়ে শোনান। সকালের মূল বক্তব্য হিসেবে এটি পরিবেশিত হয়েছিল। প্রবন্ধটি ফরাসি ভাষায় কোয়েশ্চেনস ফেমিনিস্টেস-এ প্রকাশিত হয়েছিল। সেখানে যৌথ সম্পাদকদের মধ্যে উইটিগ অন্তর্ভুক্ত ছিলেন। "লেসবিয়ান প্রশ্ন" নিয়ে বিতর্কে এই সমষ্টি বিভক্ত হয়ে যায়। যার ফলে সম্পাদকীয় সমষ্টির বিলুপ্তি ঘটে এবং প্রকাশনার সমাপ্তি ঘটে। এটি ফেমিনিস্ট সংখ্যায় ইংরেজিতেও প্রকাশিত হয়েছে।
১৯৭৯ সালের সেপ্টেম্বরে, নিউ ইয়র্ক বিশ্ববিদ্যালয়ে অনুষ্ঠিত "দ্বিতীয় লিঙ্গের ৩০তম বার্ষিকী সম্মেলনে" "ওয়ান ইজ নট বর্ন আ ওম্যান" বক্তৃতাটি  প্রদত্ত হয়। এর মাধ্যমে  লেসবিয়ানদের জন্য সিমন দ্য বোভোয়ার নারীবাদী রাজনৈতিক দৃষ্টিভঙ্গির ফলাফল তুলে ধরেন। উইটিগ লিখেছেন মনে করা হয় "লেসবিয়ানস আর নট উইমেন" (লেসবিয়ানরা নারী নন) এই ধারণার অধীনে "নারী" শব্দটি পুরুষদের দ্বারা সংজ্ঞায়িত করা হয়েছে। অধিকন্তু, তিনি লেসবিয়ানদের পলাতক ক্রীতদাসের সাথে তুলনা করেন।
"দ্য ট্রোজান হর্স" তাঁর সাহিত্যের তত্ত্বকে "যুদ্ধের যন্ত্র" হিসেবে ব্যাখ্যা করে, এটি ছিল জিল দ্যলোজের প্রতিধ্বনি।
স্যামসাং গ্যালাক্সি এস৫
স্যামস্যাং গ্যালাক্সি এস ৫ হল অ্যান্ড্রয়েড ফোন।এটি তৈরি করেছেন স্যামসাং ইলেকট্রনিক্স।এটি ২০১৪ সালের এপ্রিল মাসের ২১ তারিখ মুক্তি পায়।এটি পৃথিবীর সেরা ফোনগুলোর মধ্যে অন্যতম।
খালেদা জিয়ার প্রথম মন্ত্রিসভা
১৯৯১ সালের বাংলাদেশ সাধারণ নির্বাচনের পরে জাতীয় সংসদের ৫ম আইনসভা অধিবেশনে খালেদা জিয়ার প্রথম মন্ত্রিসভা গঠিত হয়। মন্ত্রিসভা ১৯৯১ সালে মন্ত্রিসভা গঠিত হয় এবং জানুয়ারি ১৯৯৬ সালে এই মন্ত্রিসভা বিলুপ্ত হয়। প্রধানমন্ত্রী ও সরকার প্রধান ছিলেন খালেদা জিয়া।
মন্ত্রিসভার সদস্যগণ
এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল:
টেডি পারট্রিজ
টেডি পারট্রিজ (Teddy Partridge; ১৩ ফেব্রুয়ারি ১৮৯১ – জুন ১৯৭০) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ম্যানচেস্টার ইউনাইটেডের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।
১৯২০–২১ মৌসুমে, ইংরেজ ফুটবল ক্লাব ম্যানচেস্টার ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি নয় মৌসুম অতিবাহিত করেছিলেন; ম্যানচেস্টার ইউনাইটেডের হয়ে তিনি ১৪৮ ম্যাচে ৬টি গোল করেছিলেন। অতঃপর ১৯২৯–৩০ মৌসুমে তিনি হ্যালিফ্যাক্স টাউনে যোগদান করেছিলেন; হ্যালিফ্যাক্স টাউনের হয়ে মাত্র এক মৌসুম খেলার পর তিনি অবসর গ্রহণ করেছিলেন।
ব্যক্তিগত জীবন
টেডি পারট্রিজ ১৮৯১ সালের ১৩ই ফেব্রুয়ারি তারিখে ইংল্যান্ডের উস্টারশায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৭০ সালের জুন মাসে ইংল্যান্ডের উস্টারশায়ারে তিনি মৃত্যুবরণ করেছেন।
জামশেদজি ফ্রেমজি ম্যাডান
প্রাথমিক জীবন
ম্যাডানের পিতার অনেক টাকার ক্ষতি হয় বম্বে রিক্ল্যামেশন ব্যাঙ্কের পতনের কারণে। এই ব্যাঙ্কের দায়িত্ব ছিল বম্বের সাতটি দ্বীপের জমি উদ্ধার করা। জ়ামশেদজি স্কুল ছাড়তে বাধ্য হন; তারপর তিনি ১৮৬৮ সালে 'এলফিনস্টোন ড্রামাটিক ক্লাব'-এ থিয়েটারের 'prop boy'-এর কাজ নেন। ১৮৭৫ সালের মধ্যে এই অপেশাদার ক্লাব একটি পেশাদার থিয়েটার কোম্পানীতে পরিণত হয় আর সারা ভারত জুড়ে তাদের থিয়েটার মঞ্চস্থ করে।
অধ্যবসায়
১৮৮২ সালে থিয়েটার কোম্পানীর কাজ ছেড়ে দিয়ে, ম্যাডান করাচী শহরে ছোটোখাটো ব্যবসায় লিপ্ত হন, আর তাতে সাফল্য অর্জন করেন। ১৮৮৩ সালে তিনি কলকাতায় চলে যান। সেখানে সেনাবাহিনীর ক্যান্টনমেন্টে নানান দ্রব্য জোগান দেওয়ার ব্যবসা করেন। এই ব্যবসায় সাফল্য পেয়ে তিনি কলকাতায় করিন্থিয়ান হল নামক এক থিয়েটার মঞ্চ কিনে ফেলেন। এছাড়া, যেখানে তার কর্মজীবনের শুরু, সেই এলফিনস্টোন থিয়েটার কোম্পানী-ও তিনি কিনে নেন কুভার্জী নাজির-এর থেকে, যাঁকে ভারতীয় থিয়েটার জগতের অন্যতম প্রতিষ্ঠাতা বলে মনে করা হয়। করিন্থিয়ান হলের নতুন নামকরণ হয় করিন্থিয়ান থিয়েটার, আর সেখানে তখনকার জনপ্রিয় পার্শী থিয়েটার মঞ্চস্থ হতে থাকে। এই থিয়েটার অনেক জাঁকজমকপূর্ণ হত আর এতে অভিনয় করতে আসতেন মহিলা অভিনেত্রীরাও, যা তখনকার দিনে বিরল দেখা যেত।
১৯০২ সালে, কলকাতার ময়দানে তাঁবু খাটিয়ে তিনি বায়োস্কোপ শো দেখানো শুরু করেন। একইসঙ্গে করিন্থিয়ান থিয়েটারেও একইরকম শো শুরু করেন। প্যারিসের 'পাথে ফ্রেরেস' কোম্পানী থেকে আনা হয়েছিল এসব শোয়ের জন্য প্রয়োজনীয় যন্ত্রপাতি। এইসব বায়োস্কোপ শোয়ে 'পাথে প্রোডাকশনস' কোম্পানীর নির্মিত ছবিই দেখানো হত।এইসব বায়োস্কোপ শোয়ের আয়োজন করা হয়েছিল এলফিনস্টোন বায়োস্কোপ কোম্পানীর নামে। এই কোম্পানীর তত্ত্বাবধানে অনেক স্বল্পদৈর্ঘ্যের ছবি তৈরি হয়। একই বছরে আলফ্রেড থিয়েটার কিনে সেখানেও ম্যাডান বায়োস্কোপ শো শুরু করেন।
১৯০৭ সালে তিনি কলকাতার প্রথম স্থায়ী শো হাউস প্রতিষ্ঠা করেন 'এলফিনস্টোন পিক্‌চার প্যালেস', যা আজকাল 'চ্যাপলিন সিনেমা' নামে পরিচিত। এছাড়া তিনি প্রতিষ্ঠা করেন ম্যাডান থিয়েটার আর 'প্যালেস অফ্‌ ভ্যারাইটিস' (যা আজকাল 'এলিট সিনেমা' নামে পরিচিত)।
প্রথম বিশ্বযুদ্ধের পর তার ব্যবসায় প্রভূত উন্নতি হয়। ১৯১৯ সালে, চলচ্চিত্র প্রযোজনার ব্যবসায়ে তিনি 'ম্যাডান থিয়েটার্স লিমিটেড' নামে একটি যৌথ উদ্যোগ কোম্পানী স্থাপন করেন। এই কোম্পানী আর এর সহযোগী কোম্পানীগুলির তখনকার ভারতীয় থিয়েটার হাউসগুলির ওপর অনেক প্রতিপত্তি ছিল। ১৯১৯ সালে ম্যাডানের প্রযোজনায় তৈরি হয় বিল্বমঙ্গল, প্রথম বাংলা চলচ্চিত্র। এ ছবির প্রথম প্রদর্শন হয় 'কর্ণওয়ালিস থিয়েটার'-এ, যা আজকাল 'শ্রী সিনেমা' নামে পরিচিত।
'দি ইলেক্ট্রিক ধিয়েটার' (এখনকার 'রিগ্যাল সিনেমা'), 'গ্র্যান্ড অপেরা হাউস' (এখনকার 'গ্লোব সিনেমা') আর 'ক্রাউন সিনেমা' (এখনকার 'উত্তরা সিনেমা')—এসবই ছিল ম্যাডান থিয়েটার্সের অধীনে।
সাফল্যের চাবিকাঠি
ম্যাডানের তৈরি চলচ্চিত্রে উচ্চমানের কারিগরী দক্ষতার পরিচয় থাকত। বিদেশ থেকে তিনি ইউজেনিও দে লিগুরো, ক্যামিল লে গ্রাঁদ আর জর্জিও ম্যানিনির মত অভিজ্ঞ পরিচালকদের আমন্ত্রণ করে এনে তার ছবির পরিচালনার কাজে নিযুক্ত করেন। এঁদের অভিজ্ঞতার সাথে বিশাল বিশাল 'সেট'-এর ব্যবহার আর জনপ্রিয় পৌরাণিক কাহিনীর গল্প—এসব উপাদান ম্যাডানকে ব্যবসায়িক সাফল্য এনে দেয়। এর ওপর তার অনেক চলচ্চিত্র তৈরি হয়েছিল সেই সময়কার জনপ্রিয় থিয়েটারের অনুসরণে। লিগুরো পরিচালনা করেছিলেন নল দময়ন্তী (১৯২০) আর ধ্রুব চরিত্র (১৯২১); লে গ্রাঁদ পরিচালনা করেছিলেন রত্নাবলী (১৯২২) আর ম্যানিনি পরিচালনা করেছিলেন সাবিত্রী সত্যবান (১৯২৩). সেই সময়ের জনপ্রিয় ভারতীয় অভিনেত্রী পেশেন্স কুপার ম্যাডান থিয়েটার্স প্রযোজিত বহু চলচ্চিত্রে অভিনয় করেছিলেন।
ম্যাডান বাংলা সাহিত্যের দিকপাল বঙ্কিমচন্দ্র চট্টোপাধ্যায় আর রবীন্দ্রনাথ ঠাকুরের নানান রচনাসৃষ্টির চলচ্চিত্র সত্ত্ব সংগ্রহ করার প্রচেষ্টা চালান। ম্যাডান থিয়েটারের প্রযোজনায় বঙ্কিমচন্দ্রের রচনার ওপর ভিত্তি করে বিষবৃক্ষ (১৯২২ আর ১৯২৮), দুর্গেশনন্দিনী (১৯২৭) আর রাধারাণী (১৯৩০) ছবিগুলি তৈরি হয়। রবীন্দ্রনাথের রচনার ওপর ভিত্তি করে তৈরি হয় গিরিবালা (১৯২৯)।
ঐতিহ্যধারা
ম্যাডান এবং তার আত্মীয়স্বজন মদ্যদ্রব্য আমদানি, খাদ্য, ঔষধদ্রব্য, জমিজমা, বীমা প্রভৃতি নানান ব্যবসায় লিপ্ত ছিলেন। কিন্তু এসবের মধ্যে ম্যাডান থিয়েটার ছিল সবচেয়ে প্রসিদ্ধ আর সর্বজ্ঞাত। এই সংস্থার প্রসার বার্মা আর শ্রীলঙ্কা অবধি ছড়িয়ে পড়ে—সেই সময়ে এই দুটি দেশ ব্রিটিশ ভারতের মধ্যে পড়ত।
১৯২৩ সালে জ়ে এফ ম্যাডানের মৃত্যুর পর তার তৃতীয় পুত্র জ়ে জ়ে ম্যাডান হন ম্যাডান থিয়েটার্সের কর্ণধার। ১৯২০-এর দশকের শেষদিকে ম্যাডান থিয়েটার্স উন্নতির শীর্ষে পৌঁছেছিল, যখন এর অধীনে ১২৭ টি থিয়েটার আর সারা দেশের বক্স অফিসের অর্ধেক নাগালের মধ্যে এসে গিয়েছিল। ১৯৩৭ সাল পর্যন্ত ম্যাডান থিয়েটার্স বহু জনপ্রিয় ছবির প্রযোজনা করে যেগুলি বাংলা চলচ্চিত্রের ইতিহাসে তথা ভারতীয় চলচ্চিত্রের ইতিহাসে উল্লেখযোগ্য।
আমেরিকান অভিনেতা এরিক আভারি হলেন ম্যাডান বংশের এক উত্তরসূরী; তিনি জ়ে জ়ে ম্যাডানের প্রপৌত্র।
মালয়ালম ভাষাভাষী অনুযায়ী ভারতের রাজ্যসমূহ
মালয়ালম ভাষা হল দ্রাবিড়ীয় ভাষা-পরিবারের অন্তর্ভুক্ত একটি তামিল-মালয়ালম ভাষা। এটি ভারতের কেরল রাজ্য ও লাক্ষাদ্বীপ কেন্দ্রশাসিত অঞ্চলের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১০ম সর্বাধিক প্রচলিত ভাষা এবং ভারতে এই ভাষার বক্তার সংখ্যা ৩ কোটি ৪৮ লক্ষ যা ভারতের মোট জনসংখ্যার ২.৮৮%। মাতৃভাষী বক্তার সংখ্যা অনুসারে এই ভাষাটি বিশ্বের ৪৪তম সর্বাধিক প্রচলিত ভাষা।
২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী মালয়ালমভাষীর তালিকা নিম্নরূপ:
মিউনিখ বিদ্যালয়
ডান|থাম্ব|উইলহেম লেইবলের আঁকা চিত্রকর্ম, ১৮৯৮, ৮৪ x ৬৪.৫ সেমি. [[কোলন, ওয়ালরাফ-রিচার্টজ জাদুঘর]]
মিউনিখ বিদ্যালয় (Σχολή του Μονάχου) শব্দটি দ্বারা সেইসব চিত্রশিল্পীদের বোঝানো হয় যারা মিউনিখে ছবি এঁকেছেন অথবা ললিতকলা রয়াল একাডেমিতে (Münchner Akademie der Bildenden Künste) ১৮৫০ থেকে ১৯১৮ সালের মধ্যে ছবি আঁকার প্রশিক্ষণ নিয়েছিলেন। উনিশ শতকের দ্বিতীয়ার্ধে একাডেমিটি ছবি আঁকার প্রশিক্ষণের জন্য ইউরোপে বিখ্যাত হয়ে ওঠে এবং ইউরোপ ও যুক্তরাষ্ট্রের বিভিন্ন প্রান্ত থেকেও শিক্ষানবীশদের আকর্ষণ করতে শুরু করে।
ইতিহাস এবং বিখ্যাত চিত্রশিল্পীরা
thumb|বাম|অজানা শিল্পীর আঁকা ১৯শ শতাব্দীতে মিউনিখ বিদ্যালয়
১৮৫০ থেকে ১৯১৪ সাল পর্যন্ত মিউনিখ চিত্রকলা এবং চাক্ষুষ শিল্পের গুরুত্বপূর্ণ কেন্দ্র ছিল। মধ্য শতাব্দীর আন্দোলন রোমান্টিকতা থেকে দূরে সরে এসে ফ্রেস্কো চিত্রশিল্পের ওপর জোড় দিতে মুরু করে। এই পরিবর্তন শুরু করেন কার্ল ভন পাইলটি, যিনি ১৮৫৬ সাল থেকে এই একাডেমিতে অধ্যাপনা করে আসছিলেন। ১৮৭৪ সালে তিনি একাডেমির পরিচালক হন। পাইলটির ইতিহাস চিত্র আঁকার অনুপ্রেরণা ছিল ফরাসি চিত্রশিল্পী পল দেলারচির চিত্রকর্ম। এছাড়া পিটার পল রুবেনস ও ভেনিসিয় চিত্রের রঙিন বর্ণবাদ পাইলটিকে অনুপ্রাণিত করত। পাইলটির পাশাপাশি এই একাডেমিতে আরো কয়েকজন গুরুত্বপূর্ণ চিত্রশিল্পী ছিলেন, যেমন উইলহেল ফন ডিয়েজ (১৮৩৯-১৯০৭), উইলহেম ফন কাউলবাখ, আর্তুর ফন র‍্যামবার্গ এবং নিকোলাস গিজিস।
মিউনিখ বিদ্যালয়ের শেষ প্রজন্মের শিল্পীদের মধ্যে উল্লেখযোগ্য ছিল লোভিস করিন্থ, আর্নেস্ট ওপলার, ভাসসিলি ক্যানডিনস্কি, পল ক্লী এবং ফ্রাঞ্জ মার্ক, যারা প্রায় সকলেই জার্মান অ্যাভা-গার্ডের অনুবর্তী ছিলেন।
বাভারিয়ার বাইরে
জার্মানির বাইরে মিউনিখ বিদ্যালয়ের চিত্রশিল্পীদের তৈরি আরো অনেক চিত্রশিল্পের বিদ্যালয় গড়ে ওঠে। বিশেষ করে মিউনিখ বিদ্যালয়ের অনন্য ধরন এবং বৈশিষ্ট্য এখানকার শিক্ষার্থীদের মাধ্যমে ইউরোপের বিভিন্ন দেশে ছড়িয়ে পড়ে, উদাহরণস্বরূপ, ১৯ শতকের গ্রিক একাডেমিক শিল্প। বাভারিয়া এবং গ্রিসের আগ থেকেই সংস্কৃতির মিলবন্ধনের কারণে অনেক গ্রিক চিত্রশিল্পী মিউনিখ বিদ্যালয়ে শিক্ষাগ্রহণ করেছেন। এরই প্রেক্ষিতে গ্রিক শিল্পের মিউনিখ স্কুল ১ম শতাব্দীর গ্রিক শিল্পের সবচেয়ে গুরুত্বপূর্ণ শৈল্পিক আন্দোলন যা মিউনিখ একাডেমি থেকে শক্তিশালী প্রভাব ফেলে। গ্রিক শিল্পের মিউনিখ বিদ্যালয়ের শিল্পীদের মধ্যে কন্সটানটিনোস ভোলানাকিস, জর্জিওস রোইলস, নিকোলাস গিজিস, পলিক্রনিস লেমবেসিস, নিকোলাস ভোকোস, নিকিফোরোস লিৎরাস এবং জর্জিওস জেকোবিদেস অন্যতম।
হাঙ্গেরিয় নাগিবানিয়া বিদ্যালয়ের বেশিরভাগ চিত্রশিল্পী মিউনিখে পড়াশুনা করেছেন, উদাহরণস্বরূপ গুলা আখাসি। পোল্যান্ডেও প্রতিনিধিত্ব করেছেন মিউনিখের অনেক চিত্রশিল্পী, যাদের মধ্যে ইয়োসেফ খেলমন্স্কি, ওয়াদিশ্ল চাকোস্ক্রি, জুলিয়ান ফালাট, আলেকজান্ডার গিরিমিস্ক, মাক্সিমিলিয়ান গিরিমিস্ক এবং আলফ্রেড উইয়েরুস-কোয়ালস্কি উল্লেখযোগ্য। সুইডেনের যেসব চিত্রশিল্পীরা মিউনিখে পড়াশুনা করেছেন তাদের মধ্যে জোহান ক্রিস্টোফার বকলান্ড এবং জোহান ফ্রেডরিক হোকের অন্যতম। এছাড়া যুক্তরাষ্ট্রের অনেক চিত্রশিল্পী যেমন ফ্রাঙ্ক ডুভেনেক এবং উইলিয়াম ম্যারিট চেজ মিউনিখ বিদ্যালয়ের সবচেয়ে বিখ্যাত উদাহরণ ছিলেন। অন্যান্য মার্কিন চিত্রশিল্পীদের মধ্যে হেনরি চেজ জন হেনরি টোয়াচমেন এবং ওয়াল্টার শিরলও মিউনিখ বিদ্যালয়ে পড়াশুনা করেছেন।
শিল্পশৈলী
মিউনিখ বিদ্যালয় নিজেদের বৈশিষ্ট্যেই শিল্পচর্চা করত, যেখানে এই বিদ্যালয়কে প্রকৃতিগত শৈলী এবং অন্ধকার চিয়ারোসকুর দ্বারা চিহ্নিত করা হয়। চিত্রের বিষয়বস্তু ছিল ভূদৃশ্য চিত্রকর্ম, প্রতিকৃতি, জেনার শিল্প, ষ্টিল লাইফ।
ওয়াদি মুসা
ব্যুৎপত্তি
ওয়াদি মুসা নামটি আরবি যার অর্থ "মুসার উপত্যকা"। জনশ্রুতি রয়েছে যে মুসা এই উপত্যকার মধ্য দিয়ে গিয়েছিলেন এবং এখানের আইন মুসা ("মুসার ঝরনা" বা "মুসার কূপ") এর স্থলে তার অনুসারীদের সামনে পাথরে আঘাত করে পানি বের করেছিলেন। নাবাতীয়রা এই ঝরনা থেকে খাল খনন করে পেট্রা শহর পর্যন্ত নিয়ে এসেছিলো। ওয়াদি মুসাকে "পেট্রার অভিভাবক" ডাকনামেও ডাকা হয়। বাইবেলীয় হারোণের সম্ভাব্য কবরস্থান হারুনের মাজার এই শহরের হর পর্বতের নিকটে অবস্থিত।
ইতিহাস
এই এলাকা ভক্স মোইস ক্রুসেডার দূর্গ রক্ষা করতো এবং অল্ট্রেজর্ডেইনের জমিদারিত্বের অংশ ছিলো। আরব বিদ্রোহের সময় মেহমেদ জেমাল পাশার নেতৃত্বে তুর্কি বাহিনীর একটি দল ১৯১৭ সালের ২১ অক্টোবরে ওয়াদি মুসা আক্রমণ করে। অটোম্যান বাহিনী মাওলুদ মুখলিস নেতৃত্বাধীন ফয়সালের এইডে-দে-ক্যাম্প এর নিকট হেরে যায়।
জলবায়ু
ওয়াদি মুসায় জলবায়ু আধা-শুষ্ক থাকে। অধিকাংশ বৃষ্টি হয় শীতকালে। শহরটির কোপেন-গিগার জলবায়ু শ্রেণীবিভাগ হল বিএসকে। ওয়াদি মুসার গড় বার্ষিক তাপমাত্রা হল 15.5 °C। এখানে বছরে প্রায় 193 mm বৃষ্টিপাত হয়ে থাকে।
জনসংখ্যা
২০০৯ সালে ওয়াদি মুসার জনসংখ্যা ছিল ১৭,০৮৫ জন এবং পুরুষ-মহিলা অনুপাত ছিল যথাক্রমে ৫২.১ ও ৪৭.৯ শতাংশ (৮,৯০১ পুরুষ ও ৮,১৮৪ মহিলা), যার ফলে এটি পেট্রা বিভাগের সবচেয়ে জনবহুল বসতি। ২০০৪ সালের জনগণনা অনুসারে ওয়াদি মুসা সহ পেট্রা বিভাগের ১৮টি গ্রামের মোট জনসংখ্যা ছিল ২৩,৮৪০ জন। এই শহরের জনঘনত্ব ছিল দুনাম প্রতি ২.৩ জন কিংবা হেক্টর প্রতি ২৩ জন (একর প্রতি ৯.৩ জন), এবং জনসংখ্যা বৃদ্ধির হার ছিল ৩.২%।
এই শহরের অধিকাংশ মানুষ লায়াথনাহ গোত্রের, যাদের সদস্যগণ বিংশ শতাব্দী থেকে এই অঞ্চলের অর্থনৈতিক ও রাজনৈতিক ক্ষেত্রে নেতৃস্থানীয় ভূমিকা পালন করাসহ স্থানীয় পর্যটন শিল্পের আধিপত্য করে চলেছে।
অর্থনীতি
এই শহরটি জর্ডানের রাজধানী আম্মান থেকে 250 km দূরে, এবং জর্ডানের বন্দরনগরী আকাবা হতে 100 km উত্তরে অবস্থিত। ৫০টিরও বেশি হোটেল সহ অনেক রেস্টুরেন্টের ঠিকানা এই শহরটি সম্পূর্ণভাবে পর্যটনের উপর নির্ভরশীল।
প্রত্নতত্ত্ব কলেজ, আল-হুসেইন বিল তালাল বিশ্ববিদ্যালয়ের পর্যটন ও হোটেল ব্যবস্থাপনা বিভাগ ওয়াদি মুসায় অবস্থিত।
জিরকোনিয়াম
জিরকোনিয়াম বা জারকোনিয়াম একটি রাসায়নিক মৌল যার প্রতীক Zr এবং পারমাণবিক সংখ্যা ৪০। জিরকোনিয়াম নামটি খনিজ জিরকনের নাম থেকে নেওয়া হয়েছে (শব্দটি পার্সিয়ান জারগুনের সাথে সম্পর্কিত (zircon; zar-gun, "সোনার মতো" বা "সোনার হিসাবে" ") যা জিরকোনিয়ামের সবচেয়ে গুরুত্বপূর্ণ উৎস। এটি একটি জাঁকজমকপূর্ণ, ধূসর-সাদা, শক্তিশালী অবস্থান্তর মৌল যা হাফনিয়মের সাথে সাদৃশ্যপূর্ণ এবং কিছুটা টাইটানিয়াম মতোও। জিরকোনিয়াম মূলত রিফ্র্যাক্টরি এবং অপসারণকারী হিসাবে ব্যবহৃত হয়, যদিও শক্তিশালী ক্ষয় রোধের জন্য এটি সংকর ধাতু তৈরির উপাদান হিসাবে অল্প পরিমাণে ব্যবহৃত হয়। জিরকোনিয়াম যথাক্রমে জিরকোনিয়াম ডাই অক্সাইড এবং জিরকোনোসিন ডাইক্লোরাইডের মতো বিভিন্ন ধরনের অজৈব এবং জৈব ধাতব যৌগ গঠন করে। পাঁচটি আইসোটোপ প্রাকৃতিকভাবে পাওয়া যায়, যার মধ্যে তিনটি স্থিতিশীল। জিরকোনিয়ামের যৌগের জৈবিক ক্রিয়ায় কোন ভূমিকা নেই।
বৈশিষ্ট্য
সাধারণ তাপমাত্রায় জিরকোনিয়াম হ'ল এক চিকন, ধূসর-সাদা, নরম, নমনীয়, ঘাতসহ ধাতু। যদিও এটি কম বিশুদ্ধতার ক্ষেত্রে শক্ত এবং ভঙ্গুর। জিরকোনিয়ামের গুঁড়ো অত্যন্ত জ্বলনশীল (দাহ্য) তবে শক্ত কঠিন অবস্থায় থাকলে এটি অত দাহ্য নয়। জিরকোনিয়াম ক্ষার, অম্ল, লবণ জলে ক্ষয়রোধ করার ক্ষমতা আছে । তবে ফ্লোরিন-এর উপস্থিতিতে এটি হাইড্রোক্লোরিক এবং সালফিউরিক অ্যাসিডে দ্রবীভূত হয়। ৩৫ ডিগ্রি কেলভিনের কম তাপমাত্রায় জিংকের সাথে এর সংকর ধাতু চৌম্বকীয়।
জিরকোনিয়ামের গলনাঙ্ক হচ্ছে ১৮৫৫ ডিগ্রি সেলসিয়াস (৩৩৭১ ডিগ্রি ফারেনহাইট), এবং স্ফ‌ুটনাংক ৪৪০৯ ডিগ্রি সেলসিয়াস (৭৯৬৮ ডিগ্রি ফারেনহাইট)। পলিং স্কেলে এর ১.৩৩ তড়িৎ ঋণাত্মকতা রয়েছে। ডি-ব্লকের মধ্যে থাকা মৌলগুলির মধ্যে, জিরকনিয়ামের হাফনিয়াম, ইয়টরিয়াম, ল্যান্থানাম এবং অ্যাক্টিনিয়ামের পরে পঞ্চম সর্বনিম্ন তড়িৎঋণাত্মকতা রয়েছে ।
সাধারণ তাপমাত্রায় জিরকোনিয়াম একটি ষড়ভৌনিকভাবে নিকট-প্যাকযুক্ত স্ফটিক কাঠামো, α-Zr প্রদর্শন করে যা ৮৬৩ ডিগ্রি সেন্টিগ্রেড তাপমাত্রায় ঘন স্ফটিক কাঠামো β-Zr এ পরিবর্তিত হয়। জিরকনিয়াম β-পর্যায়ে গলনাংক পর্যন্ত উপস্থিত রয়েছে।
আইসোটোপ সমূহ
জিরকোনিয়ামের পাঁচটি প্রাকৃতিক আইসোটোপ রয়েছে। 90Zr, 91Zr, 92Zr এবং 94Zr স্থিতিশীল, যদিও 94Zr ডাবল বিটা ক্ষয় (পরীক্ষামূলকভাবে পর্যবেক্ষণ করা হয় না) সঙ্গে 1.10 × 1017 বছরেরও বেশি সময় ধরে জীবনযাপন করবেন বলে পূর্বাভাস দেওয়া হয়েছে। 96Zr এর 2.4 × 1019 বছরের অর্ধ-জীবন রয়েছে এবং এটি জিরকিনিয়ামের দীর্ঘকাল জীবিত রেডিওসোটোপ। এই প্রাকৃতিক আইসোটোপগুলির মধ্যে 90Zr সর্বাধিক প্রাপ্ত, যা সমস্ত জিরকোনিয়ামের 51.45%। 96Zr সর্বনিম্ন প্রাপ্ত, যা কেবলমাত্র জিরকোনিয়ামের ২.৮০% নিয়ে গঠিত।
আঞ্চলিক জিরকনিয়ামের আঠারটি কৃত্রিম আইসোটোপগুলি সংশ্লেষিত করা হয়েছে, যার পারমাণবিক ভর ৭৮ থেকে ১১০ এর মধ্যে রয়েছে। জিরকনিয়ামের সবচেয়ে ভারী আইসোটোপ 93Zr সর্বাধিক তেজস্ক্রিয়, যার আনুমানিক ৩০ মিলিসেকেন্ড অর্ধ-জীবন রয়েছে। ইলেক্ট্রন নিঃসরণ দ্বারা ভর সংখ্যার ক্ষয় ৯৩ এরো বেশি, যেখানে পজিট্রন নিঃসরণ দ্বারা ক্ষয় ৮৯ থেকেও কম। একমাত্র ব্যতিক্রম 88Zr, যা ইলেক্ট্রন ক্যাপচার দ্বারা ক্ষয় হয়।
জিরকোনিয়ামের পাঁচটি আইসোটোপগুলি মেটাস্টেবল আইসোমার হিসাবে উপস্থিত রয়েছে: 83mZr, 85mZr, 89mZr, 90m1Zr, 90m2Zr এবং 91mZr। এর মধ্যে 90m2Zr এর 131 ন্যানোসেকেন্ডের স্বল্পতম অর্ধজীবন রয়েছে। 89mZr 4.161 মিনিটের অর্ধ-জীবন নিয়ে দীর্ঘকাল বেঁচে থাকে।
সংঘটন
থাম্ব|জিরকোনিয়ামের ইলেক্ট্রন বিন্যাস পৃথিবীর ভূত্বকে প্রতি কেজিতে প্রায় ১৩০ মিলিগ্রাম জিরকোনিয়াম পাওয়া যায়। সমুদ্রের জলে এর উপস্থিতি প্রতি লিটারে প্রায় ০.০২৬ মাইক্রোগ্রামের মতো। । এটি মুক্ত অবস্থায় প্রকৃতিতে পাওয়া যায় না। এটি জলের সাপেক্ষে এর অভ্যন্তরীণ অস্থিতিশীলতা প্রতিফলিত করে। জিরকোনিয়ামের মূল বাণিজ্যিক উৎস হ'ল জিরকন (ZrSiO4), একটি সিলিকেট খনিজ, যা মূলত অস্ট্রেলিয়া, ব্রাজিল, ভারত, রাশিয়া, দক্ষিণ আফ্রিকা এবং আমেরিকা যুক্তরাষ্ট্রের পাশাপাশি বিশ্বজুড়ে ছোট ছোট খনিজ ভাণ্ডারে পাওয়া যায়। ২০১৩ সালের হিসাব অনুসারে জিরকন খনির উৎপাদনের দুই তৃতীয়াংশ অস্ট্রেলিয়া এবং দক্ষিণ আফ্রিকাতে রয়েছে। জিরকনের ভাণ্ডার সারা বিশ্বে ৬০ মিলিয়ন টন। সারা বিশ্বে বছরে জিরকোনিয়ামে উৎপাদন আনুমানিক নয় লক্ষ টন ।বাণিজ্যিকভাবে কার্যকর আকরিক ব্যাডলেইট এবং কোসনারাইট ছাড়াওআর ১৪০ টিরও বেশি খনিজে জিরকোনিয়ামের উপস্থিতি দেখা যায়।
শিবানন্দলহরী
শিবানন্দলহরী হল ৮ম শতাব্দীর অদ্বৈতবাদী দার্শনিক আদি শঙ্কর কর্তৃক রচিত একটি শিব-স্তোত্র।
‘শিবানন্দলহরী’ শব্দটির অর্থ ‘পবিত্র আনন্দের তরঙ্গ’। এটি বৈদিক ছন্দে রচিত একটি একশো পংক্তির সংস্কৃত স্তোত্র। অধুনা ভারতের অন্ধ্রপ্রদেশ রাজ্যের কুর্নুল জেলার তীর্থশহর শ্রীশৈলমে অবস্থান কালে আদি শঙ্কর এই স্তোত্রটি রচনা করেছিলেন। স্তোত্রটির শুরুতে শ্রীশৈলমের প্রধান দেবতা মল্লিকার্জুন (শিব) ও ভ্রমরাম্বিকার (পার্বতী) উদ্দেশ্যে একটি স্তব রয়েছে।
স্কাইফল
স্কাইফল (Skyfall) জেমস বন্ড সিরিজের ২০১২ সালে মুক্তিপ্রাপ্ত চলচ্চিত্র। ছবিটি পরিচালনা করেছেন স্যাম মেন্ডেজ এবং এর চিত্রনাট্য রচনা করেছেন জন লোগান, নিল পার্ভিস এবং রবার্ট ওয়াদে। ইয়ন প্রোডাকশন্সের ব্যানারে জেমস বন্ড সিরিজের এটি ২৩তম গোয়েন্দা চলচ্চিত্র। চলচ্চিত্রটি প্রযোজনার দায়িত্বে রয়েছে - এমজিএম, কলাম্বিয়া পিকচার্স এবং সনি পিকচার্স এন্টারটেইনমেন্ট চলচ্চিত্রে প্রধান নাম ভূমিকায় জেমস বন্ড হিসেবে ধারাবাহিকভাবে তৃতীয়বারের মতো রয়েছেন ড্যানিয়েল ক্রেইগ এবং খলনায়ক রাউল সিলভা হিসেবে আসীন আছেন হাভিয়ের বারদেম।
প্রেক্ষাপট
চলচ্চিত্রে বন্ডকে এমআই৬ সদর দপ্তর আক্রমণের তদন্ত করতে দেখা যায়। এ আক্রমণটি হয়েছিল গোয়েন্দা সংস্থাটির সাবেক কর্মী রাউল সিলভার তরফে। সিলভা কর্মরত এম-এর উপর আক্রমণ করে। স্কাইফলে দু'টি বিশেষ চরিত্র কিউ এবং মিস মানিপেনি ফিরে আসেন যাতে অভিনয় করেছেন যথাক্রমে বেন হুইশ এবং নাওমি হ্যারিস। চরিত্রগুলো গত দু'টো জেমস বন্ডে অনুপস্থিত ছিল। এছাড়াও, জুডি ডেঞ্চ এম চরিত্রে সর্বশেষ অভিনয় করেছেন। স্কাইফল চলচ্চিত্রে এমআইসিক্সের প্রধান পদ থেকে তাকে মৃত্যুবরণ করতে দেখা যায়। ফলে চলচ্চিত্রের শেষ পর্যায়ে এ পদে স্থলাভিষিক্ত হন রেইফ ফাইঞ্জ।
২০০৮ সালের মুক্তিপ্রাপ্ত কোয়ান্টাম অব সোলেজের পরিচালক স্যাম মেন্ডেজ স্কাইফল পরিচালনার জন্য দায়িত্ব পান। কিন্তু এমজিএম অর্থনৈতিকভাবে সঙ্কটে পড়ায় ডিসেম্বর, ২০১০ পর্যন্ত চলচ্চিত্র নির্মাণের যাবতীয় কাজ বন্ধ রাখতে হয়। এসময় তিনি প্রকল্পের পরামর্শক হিসেবে সম্পৃক্ত ছিলেন। কিন্তু প্রকৃত চিত্রনাট্যকার পিটার মর্গান চলে যান। তারপর মেন্ডেজের পরামর্শক্রমে লোগান, পারভিস এবং ওয়াদে চূড়ান্ত চিত্রনাট্যরূপ তৈরী করেন। নভেম্বর, ২০১১ সালে স্কাইফলের চলচ্চিত্রায়ণ শুরু হয়। দৃশ্য ধারণের জন্যে যুক্তরাজ্য, চীন এবং তুরস্কে বিভিন্ন স্থান নির্ধারণ করা হয়।
মোহাম্মদ নুরুল কাদের
মোহাম্মদ নুরুল কাদের (২ ডিসেম্বর, ১৯৩৫ - ১৩ সেপ্টেম্বর, ১৯৯৮) একজন বাংলাদেশী মুক্তিযোদ্ধা, সরকারি কর্মকর্তা, প্রবাসী বাংলাদেশ সরকারের প্রথম সচিব, স্বাধীন বাংলাদেশ সরকারের প্রথম সংস্থাপন সচিব, উদ্যোক্তা এবং বাংলাদেশে শতভাগ-রপ্তানীমুখী গার্মেন্টস শিল্পের জনক ছিলেন। তিনি ব্যাক-টু-ব্যাক লেটার অব ক্রেডিট নামের আর্থিক সরঞ্জামের উদ্ভাবক ছিলেন। ১৯৭৬ সালে তিনি উদ্যোক্তা হিসাবে আত্মপ্রকাশ করেন। ১৯৭৭ সালে প্রতিষ্ঠা করেন দেশের প্রথম শতভাগ-রপ্তানীমুখী গার্মেন্টস "দেশ গার্মেন্টস"।
শিক্ষাজীবন
১৯৫০ সালে ঢাকার আরমানিটোলা সরকারি হাইস্কুল থেকে মেট্রিক (এখনকার এসএসসি) পাশ করেন নুরুল কাদের । এরপর ভর্তি হোন ঢাকা কলেজে। ঢাকা কলেজ থেকে ইন্টারিডিয়েট পাশ করে ১৯৫২ সালে নুরুল কাদের পাকিস্তান বিমানবাহিনীতে যোগ দেন। কিন্তু স্বাস্থ্যগত কারণে বিমান বাহিনী থেকে চলে আসেন। পরে ১৯৫৪ সালে সালে ঢাকা বিশ্ববিদ্যালয়ে বিকম ক্লাসে ভর্তি হোন। ঢাকা বিশ্ববিদ্যালয়ে তার আবাসিক হল হয় ফজলুল হক মুসলিম হল।
কর্মজীবন
নুরুল কাদের ১৯৬০ সালে তদানীন্তন পাকিস্তান সরকারের সিভিল সার্ভিসে (সিএসপি) যোগদানের পরীক্ষায় অংশ নিয়ে উত্তীর্ণ হোন এবং ১৯৬১ সালে সরকারী কর্মকর্তা হিসাবে কর্মজীবন শুরু করেন। ১৯৬৩ সালে তিনি চাঁদপুরের মহকুমা প্রশাসক (এসডিও) হিসাবে যোগ দেন। চাঁদপুরে মহকুমা প্রশাসক হিসাবে তার কাজ অনেকেরই দৃষ্টিগোচর হয়। মহকুমা প্রশাসকের পর তিনি স্বরাষ্ট্র মন্ত্রণালয়ের উপ-সচিব (রাজনৈতিক) হিসাবে বদলি হন। এরপর একটি বৃত্তি নিয়ে বিদেশ যান এবং ফিরে এসে চট্টগ্রামের অতিরিক্ত জেলা প্রশাসক হিসেবে দায়িত্ব গ্রহণ করেন। ১৯৭০ সালে তাকে পাবনার জেলা প্রশাসক হিসাবে নিয়োগ দেওয়া হয়। তিনি বাংলাদেশ পর্যটন করপোরেশনের প্রথম চেয়ারম্যান ছিলেন, যার আগে নাম ছিল ট্যুরিজম ব্যুরো। তিনি একে করপোরেশনে রূপান্তর করেন। তার নেতৃত্বেই কালিদাস কর্মকারের দ্বারা করপোরেশনের লোগোটি নকশা করা হয়।
স্বাধীনতা যুদ্ধে অংশগ্রহণ
১৯৭০ সালের শেষ দিকে নুরুল কাদের পাবনা জেলার জেলা প্রশাসক ছিলেন। ১৯৭১ সালের ২৬ মার্চ পাকিস্তানি হানাদার বাহিনী দ্বারা পাবনা জেলা আক্রান্ত হওয়ার পর নুরুল কাদেরের নেতৃত্বে পাবনাকে বেশ কিছুদিন শত্রুমুক্ত রাখা হয়। ১৯৭১ সনে ভারতীয় চলচ্চিত্র নির্মাতা শুকদেব বাংলাদেশের স্বাধীনতা যুদ্ধ নিয়ে নাইন মান্থস টু ফ্রিডম: দ্য স্টোরি অফ বাংলাদেশ (স্বাধীনতার নয় মাস: বাংলাদেশের গল্প) একটি তথ্য চিত্র নির্মাণ করেন। সেই তথ্যচিত্রের শুরুতেই রণাঙ্গন থেকে মুক্তিযোদ্ধা নুরুল কাদেরের একটি সাক্ষাৎকার রয়েছে। স্বাধীনতার পর নুরুল কাদের বাংলাদেশ সরকারের প্রথম সংস্থাপন সচিব হোন। পরে চাকরি ছেড়ে দিয়ে স্বেচ্ছা নির্বাসনে যান।
দেশ গ্রুপ প্রতিষ্ঠা
নূরুল কাদের ১৯৭৪ সালে দেশ গ্রুপ প্রতিষ্ঠা করেন। পরে, ১৯৭৭ সালের ২৭ ডিসেম্বর তিনি দেশ গার্মেন্টস প্রতিষ্ঠা করেন। ১৯৭৮ সালে কোরিয়ার দাইয়ু করপোরেশন বাংলাদেশ সরকারের কাছে উচ্চাভিলাসী জয়েন্ট ভেঞ্চারের কার্যক্রমের প্রস্তাব করে। তাদের প্রস্তাবিত সেক্টরগুলোর মধ্যে ছিল চাকা, চামড়াজাত পণ্য, সিমেন্ট ও তৈরি পোশাক (গার্মেন্টস)। বাংলাদেশ সরকার এর মধ্যে গার্মেন্টসকে সামনে রাখে। সেই সময় সরকারি ও বেসরকারি উভয় উদ্যোগ নিয়ে আলাপ হলেও শেষ পর্যন্ত নুরুল কাদেরের প্রস্তাব সরকার গ্রহণ করে। সরকারে থাকার সময় বৈদেশিক ব্যবসার ধরন ধারণ সম্পর্কে নুরুল কাদেরের অভিজ্ঞতা এখানে কাজে লেগেছে বলে মনে করা হয়। পরে ১৯৭৮ সালের ৪ জুলাই দেশ গার্মেন্টস ও দাইয়ু কর্পোরেশনের মধ্যে জয়েন্ট ভেঞ্চার চুক্তি স্বাক্ষরিত হয়। দেশ গার্মেন্টস ছিল বাংলাদেশের প্রথম রপ্তানিমুখী পোশাক কারখানা এবং বাংলাদেশের বস্ত্রশিল্পের পথিকৃৎ। ১৯৮০-এর দশকের শুরুতে কারখানাটি দাইয়ু কর্পোরেশনে কাছ থেকে পোশাক বাণিজ্য সম্পর্কে জানতে দক্ষিণ কোরিয়ায় কর্মী প্রেরণ করে। দেশ এজেন্সিস লিমিটেড, ১৯৭৮ সালে একটি ক্লিয়ারিং এবং ফরোয়ার্ডিং এজেন্সি হিসাবে প্রতিষ্ঠিত হয়।
দেশ রিয়েল এস্টেট লিমিটেড ১৯৮০ সালে ঢাকা ও চট্টগ্রামে শিল্প ভূমি বিকাশকারী প্রতিষ্ঠান হিসেবে প্রতিষ্ঠিত হয়।
জেঙ্ক ইন্ডাস্ট্রিজ লিমিটেড ১৯৮৮ সালে কার্ডবোর্ড বাক্সপ্রস্তুতকারক হিসাবে প্রতিষ্ঠিত হয়।
ব্যক্তিগত জীবন
১৯৭৩ সালে নুরুল কাদের বিবাহবন্ধনে আবদ্ধ হোন। নুরুল কাদের ও রোকেয়া কাদের দম্পতির এক ছেলে ও এক মেয়ে।
সেবাহাত টুনসেল
সেবাহাত টুনসেল (জন্ম ৫ জুলাই ১৯৭৫) কুর্দি বংশোদ্ভূত, একজন তুর্কি রাজনীতিবিদ নারী অধিকারের আইনজীবী, সাবেক নার্স এবং তুরস্কের সংসদ সদস্য।
প্রাথমিক জীবন এবং শিক্ষা
তিনি ইয়াজাহানে জন্মগ্রহণ করেন এবং ১৯৯৮ সালে পিপলস ডেমোক্রেসি পার্টির মহিলা শাখার মাধ্যমে তার রাজনৈতিক জীবন শুরু করার আগে মেরসিন বিশ্ববিদ্যালয়ে মানচিত্রাঙ্কন বিদ্যা এবং ভূমি জরিপ বিষয়ে অধ্যয়ন করেন। তিনি ডেমোক্রেটিক সোসাইটি পার্টির ভাইস কো-চেয়ারপারসন এবং ইস্তাম্বুলের ডেপুটি ছিলেন। তিনি ইউনাইটেড নেশনস ডেভেলপমেন্ট প্রোগ্রাম (ইউএনডিপি) এবং অ্যামনেস্টি ইন্টারন্যাশনালের (এআই) মতো আন্তর্জাতিক সংস্থার সাথেও কাজ করেন।
রাজনৈতিক পেশা
তাকে ৫ নভেম্বর ২০০৬ সালে পিকেকে র সদস্য হওয়ার অভিযোগে  গ্রেফতার করা হয়। তিনি কারাগার থেকে একজন স্বতন্ত্র প্রার্থী হিসেবে সংসদ নির্বাচন করেন। এতে হাজার হাজার লোক তাকে ভোট দেয় এবং ৯৩,০০০ ভোটে ইস্তাম্বুলে একটি আসন জেতেন। ফলে ২০০৭ সালের জুলাই মাসে তাকে জেল থেকে মুক্তি দেওয়া হয়।  তিনি কারাগার থেকে অনেককে অবাক করে তুরস্কের গ্র্যান্ড ন্যাশনাল অ্যাসেম্বলিতে নির্বাচিত হন। তিনি ২০১১ সালের সংসদ নির্বাচনে লেবার, ডেমোক্রেসি এবং ফ্রিডম ব্লক সমর্থিত পার্লামেন্টে একজন স্বতন্ত্র প্রার্থী ছিলেন এবং ইস্তাম্বুলের এমপি নির্বাচিত হন। তার নির্বাচনের পর তিনি একটি আন্দোলনের নেতৃত্ব দিয়েছিলেন যা এই সত্যের সমালোচনা করেছিল যে হতিপ ডিকেলকে নির্বাচিত হওয়া সত্ত্বেও পার্লামেন্টে তার আসন গ্রহণ করতে দেওয়া হয়নি। ২০১৩ সালে তিনি এরতুয়ারুল কার্কির সাথে এইচডিপি-র সহ-সভাপতি নির্বাচিত হন। ২০১৬ সালের মে মাসে তিনি কামুরান ইয়াক্সেকের সাথে ডেমোক্রেটিক রিজিয়নস পার্টির (ডিবিপি) কো-চেয়ারম্যান নির্বাচিত হন। ২০১৬ সালের সেপ্টেম্বরে ডিবিপি- এর বেশ কয়েকজন মেয়রকে সরিয়ে দেওয়া হয়। ডিবিপির কো-চেয়ারম্যান টানেল পৌরসভার পরিবর্তে দলীয় ভবন থেকে লোকদের জন্য কাজ করার জন্য মেয়রদের আমন্ত্রণ জানান।
আর্মেনীয় গণহত্যার স্বীকৃতি
সেমাহাত টুনসেল তুরস্ককে আর্মেনীয় গণহত্যার স্বীকৃতি দেওয়ার জন্য বেশ কিছু বিবৃতি দেয়। ২০১৪ সালের নভেম্বরে, তিনি তুর্কি পার্লামেন্টে আর্মেনিয়ান গণহত্যা স্বীকৃতি বিল উপস্থাপন করেন। তুর্কি রাষ্ট্রপতি রেজেপ তাইয়িপ এরদোয়ানকে আর্মেনীয় গণহত্যার জন্য প্রকাশ্যে ক্ষমা চাইতে অনুরোধ করেন।
ভিন্দ জেলা
ভিন্দ জেলা হল ভারতের মধ্যপ্রদেশ রাজ্যের একটি জেলা। ভিন্দ শহরটির জেলা সদর। জেলাটি চম্বল বিভাগের অন্তর্গত। ২০১১ সালের ভারতীয় জনগণনা অনুসারে ভিন্দ জেলার মোট জনসংখ্যা ছিল ১,৭০৩,০০৫ জন এবং আয়তনে ৪৪৫৯ বর্গ কিলোমিটার।
সেবাহাত টুনসেল
মামলা এবং কারাদণ্ড
২০১৪ সালের অক্টোবর তাকে হেফাজতে নেওয়া হয় এবং ২০১৬ সালের নভেম্বরে গ্রেফতার করা হয়। আন্তর্জাতিক আইন ব্যুরোর মতে, প্রসিকিউশন সন্ত্রাস সম্পর্কিত অভিযোগে ১৩০ বছরের কারাদণ্ডের দাবি করা হয়, ডিটিপিতে সদস্য হওয়ার পর তিনি ডিবিপি- এর বৈঠকের আগে সভা ও সংবাদ সম্মেলনের সময় ১৬ টি বিবৃতি এবং বক্তৃতা দিয়েছেন। ৫ জানুয়ারি ২০১৮ তারিখে তাকে ২ বছর তিন মাসের কারাদণ্ড দেওয়া হয়। ২০১৯ সালের জানুয়ারিতে তিনি আবদুল্লাহ ইকালানের বিচ্ছিন্নতার অবসানের দাবিতে লায়লা গোভেনের চলমান অনশন ধর্মঘটের সাথে একাত্মতা নিয়ে অনশন শুরু করেন। ২০১৯ সালের ফেব্রুয়ারিতে, অনশনে থাকাকালীন, একটি সন্ত্রাসী সংগঠনের সদস্য এবং এ সন্ত্রাসী সংগঠনের হয়ে প্রচার করার জন্য তাকে ১৫ বছরের কারাদণ্ড দেওয়া হয়। ২০২০ সালের সেপ্টেম্বরে, তুরস্কের রাষ্ট্রপতি রেজেপ তাইয়িপ এরদোয়ানকে অপমান করার জন্য তুরস্কের দণ্ডবিধির ২৯৯ অনুচ্ছেদের অধীনে  শাস্তি দেয় হয়। এর আগে ২০১৬ সালে এক ভাষণে এরদোগানকে "নারীর শত্রু" বলার জন্য সাজা দেওয়া হয়। এরদোগানের দুটি বিতর্কিত বক্তব্যের (২০১৪ সালে তিনি প্রকাশ্যে বলেছিলেন "নারী পুরুষের সমান নয়" এবং ২০১৬ সালে তিনি বলেছিলেন "মাতৃত্ব প্রত্যাখ্যানকারী নারীরা অভাবপূর্ণ এবং অসম্পূর্ণ") পর তিনি এই বিবৃতি দিয়েছিলেন। ১৭ মার্চ ২০২১-এ, রাষ্ট্রপক্ষের আইনজীবী বেকির শাহিন টুনসেল এবং ৬৮৬ জন এইচডিপি রাজনীতিবিদকে পিকেকে-র সঙ্গে দলগুলোর কথিত সাংগঠনিক ঐক্যের কারণে এইচডিপি বন্ধের সঙ্গে রাজনীতিতে জড়িত থাকার জন্য পাঁচ বছরের নিষেধাজ্ঞা দাবি করেন।
ভিন্দ জেলা
জনসংখ্যা
২০১১ সালের ভারতীয় জনগণনা অনুসারে ভিন্দ জেলা মোট জনসংখ্যা ছিল ১,৭০৩,০০৫ জন। যা গাম্বিয়া অথবা মার্কিন যুক্তরাষ্ট্রের নেব্রাস্কার জনসংখ্যার সমান। জনসংখ্যার হিসাবে জেলাটি ভারতে ২৮৬তম স্থানে রয়েছে (মোট ৬৪০টি জেলার মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৮২ জন লোক বসবাস করে (প্রতি বর্গমাইলে ৯৯০ জন)। ২০০১-২০১১ এর দশকে ভিন্দ জেলার জনসংখ্যা বৃদ্ধির হার ছিল ১৯.২৫% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৩৭ জন নারী রয়েছে। সাক্ষরতার হার ৬৪.২৯%।
২০১১ সালের ভারতীয় জনগণনার সময় ভিন্দ জেলার ৯৯.৬৬% জনগণ হিন্দি তাদের প্রথম ভাষা হিসাবে ব্যবহার করে থাকে।
জেলার প্রভাবশালী জাতগুলি হল রাজপুত, ব্রাহ্মণ, কায়স্থ, জৈন এবং বানিয়া, যার মধ্যে লোধি এবং যাদবও রয়েছে।
প্রশাসন
২০১৯ ভারতীয় সাধারণ নির্বাচনে ভারতীয় জনতা পার্টির সদস্য হিসাবে সন্ধ্যা রায় ভিন্দ লোকসভা কেন্দ্রের সংসদ সদস্য নির্বাচিত হয়েছিলেন।
মল্লার রাও হোলকরের ছত্রি, আলমপুর
১৭৬৬ খ্রি মহারাণী অহল্যাবাঈ হোলকার ভিন্দ জেলার আলমপুরে মল্লার রাও হোলকরের ছতরই নির্মাণ করেছিলেন। এটি ইন্দোরের হোলকরের শাসকদের ছত্রিদের আদলে নির্মিত।
আটারের দুর্গ
১৬৬৪-১৬৬৮ খ্রি রাজা বদন সিং ভাদুরিয়া আটার দুর্গটি নির্মিত করেছিলেন। আটারের দুর্গটি আটার শহরের নিকটে, ভিন্দা থেকে ৩৫ কিলোমিটার এবং পোরসা মোরেনা থেকে ৪০ কিলোমিটার দূরে অবস্থিত।
জৈন মন্দির
ভগবান মহাবীরের মন্দিরটি মেহগাঁও তহশিলের বারসনে অবস্থিত। জৈন ঐতিহ্যে, এটি অতিশয় ক্ষেত্রে হল যে স্থানগুলিতে ভগবান মহাবীর কৈবল্য (চূড়ান্ত উপলব্ধি) পেয়েছিলেন এবং অলৌকিক ঘটনা ঘটেছিল। এটি ভিন্দ শহর থেকে ১৪ কিলোমিটার দূরে অবস্থিত। অন্যান্য অতিশয় ক্ষেত্র হল - ভিন্দ শহরের নিকটে পাবাইতে ভগিনী নেমনাথের জৈন মন্দির এবং বরহি-তে ভগবান পার্শ্বনাথ, যা ভিন্দ থেকে চম্বল তীরে ভিন্দ-এতাওয়াহ জেলা সীমান্তের ২০ কিলোমিটার দূরে অবস্থিত। "দিগম্বর জৈন পরশনাথ জিনালয়" নামে একটি প্রাচীন পবিত্র স্থান ভিন্দ থেকে প্রায় ২০ কিলোমিটার দূরে এবং অতিশয় ক্ষেত্র বরাজন থেকে প্রায় ৬ কিমি দূরে সিমার বিরগমা গ্রামে অবস্থিত। শহরেই প্রায় ৬০টি জৈন মন্দির রয়েছে।
দীনা রাম
এছাড়াও তিনি ১৯৯১ সালের বিশ্ব চ্যাম্পিয়নশিপে স্টিপলচেজে অংশগ্রহণ করেছিলেন। ইলিয়াস বাবরের প্রশিক্ষক ছিলেন তিনি।
শশী লজ
শশী লজ বা শশীলজ, বাংলাদেশের ময়মনসিংহ শহরের কেন্দ্রস্থলে অবস্থিত মহারাজা শশীকান্ত আচার্যের বাড়ী, যা ময়মনসিংহের রাজবাড়ী নামেও সমধিক খ্যাত। শহরের কেন্দ্রস্থলে, ব্রহ্মপুত্র নদের অদূরে, এই রাজবাড়ী অবস্থিত। ১৯৫২ সাল থেকে শশী লজ ব্যবহৃত হচ্ছে মহিলা শিক্ষক প্রশিক্ষণ কেন্দ্র হিসাবে। ২০১৫ সালে ৪ এপ্রিল জাদুঘর স্থাপনের জন্য বাংলাদেশ সরকারের প্রত্নতত্ত্ব অধিদপ্তর শশী লজটি অধিগ্রহণ করে।
ইতিহাস
জমিদার গৌরীকান্ত আচার্য চৌধুরীর প্রতিও সদয় ছিল না নিয়তি। সন্তানহীন অবস্থায় অকালপ্রয়াণ ঘটল তাঁরও। গৌরীকান্তের বিধবা পত্নী বিমলা দেবী দত্তক নিলেন কাশীকান্তকে। কাশীকান্তের কপালও মন্দ ছিল ভীষণ। দীর্ঘ রোগযন্ত্রণায় ভুগে সন্তানহীন অবস্থায় পরলোকগমন করলেন তিনিও। তাঁর বিধবা পত্নী লক্ষ্মী দেবী আচার্য চৌধুরানী পূর্বসূরিদের পথ অনুসরণ করে দত্তক নিলেন চন্দ্রকান্তকে। ভাগ্যের বিরুদ্ধাচরণে চন্দ্রকান্তও অতিদ্রুত ত্যাগ করলেন পৃথিবীর মায়া। তবে হাল ছাড়লেন না লক্ষ্মী দেবী। পুনরায় দত্তক নিলেন তিনি। দ্বিতীয় দত্তক পুত্রের পূর্বনাম পূর্ণচন্দ্র মজুমদার। কুলগুরুর সামনে মহাসমারোহে লক্ষ্মী দেবী নতুন নাম রাখলেন পুত্রের—সূর্যকান্ত আচার্য চৌধুরী।
সূর্যকান্ত আচার্য চৌধুরীর শাসনামলে ব্রহ্মপুত্র তীরবর্তী জনপদে যুক্ত হলো সোনালি মাত্রা। প্রায় ৪১ বছর জমিদারি পরিচালনার প্রশস্ত প্রেক্ষাপটে বহু জনহিতকর কাজ করলেন তিনি। ময়মনসিংহে স্থাপন করলেন একাধিক নান্দনিক স্থাপনা। ঊনবিংশ শতকের শেষপাদে ময়মনসিংহ শহরের কেন্দ্রস্থলে নয় একর ভূমির ওপর একটি অসাধারণ দ্বিতল ভবন নির্মাণ করলেন সূর্যকান্ত। নিঃসন্তান সূর্যকান্তের দত্তক পুত্র শশীকান্ত আচার্য চৌধুরীর নামে এই ভবনের নাম রাখা হলো শশী লজ। বিখ্যাত এই ভবনটি ১৮৯৭ সালের ১২ জুন গ্রেট ইন্ডিয়ান ভূমিকম্পে বিধ্বস্ত হলে অত্যন্ত ব্যথিত হন সূর্যকান্ত আচার্য চৌধুরী। ১৯০৫ সালে ঠিক একই স্থানে নতুনভাবে শশী লজ নির্মাণ করেন পরবর্তী জমিদার শশীকান্ত আচার্য চৌধুরী। ১৯১১ সালে শশী লজের সৌন্দর্যবর্ধনে তিনি সম্পন্ন করেন আরও কিছু সংস্কারকাজ। নবীন জমিদারের প্রাণান্ত প্রয়াসে শশী লজ হয়ে ওঠে অনিন্দ্যসুন্দর, অপরূপ।
বিবরণ
পুরো বাড়িটি ৯ একর জমির উপর প্রতিষ্ঠিত। মূল বাড়িটি নির্মাণ করেন মহারাজা সূর্যকান্ত। পরবর্তিতে তাঁর দত্তকপুত্র শশীকান্ত প্রাসাদটি পুণর্নিমাণ করেন কারণ সূর্যকান্তের নির্মিত প্রাসাদটি ভূমিকম্পে আংশিক বা পুরোপুরি বিধ্বস্ত হয়েছিল। শশীলজের মূল ফটকে রয়েছে ১৬টি গম্বুজ। ভেতরে প্রায় প্রতিটি ঘরেই রয়েছে ছাদ থেকে ঝুলন্ত, প্রায় একই রকম দেখতে বেশ কয়েকটি ঝাড়বাতি। সাধারণ বাসভবন ছাড়াও বাড়িটিতে আছে নাচঘর, স্নানঘর। স্নানঘরে রয়েছে একটি সুড়ঙ্গ। ধারণা করা হয় এই সুড়ঙ্গপথে মুক্তাগাছা যাওয়ার ব্যবস্থা ছিল। মূল ভবনের পেছনভাগেও রয়েছে একটি স্নানঘর। পিছনের স্নানঘরটি দোতলা। এই স্নানঘরে বসে রানী পাশের পুকুরে হাঁসের খেলা দেখতেন। পুকুরটির ঘাট মার্বেল পাথরে বাঁধানো। শশীলজের মূল ভবনের সামনে রয়েছে বাগান। সেই বাগানের মাঝখানে আছে শ্বেতপাথরের ফোয়ারা, যার মাঝখানে দাঁড়িয়ে আছে গ্রিক দেবী ভেনাসের স্বল্পবসনা স্নানরতা মর্মর মূর্তি। বাগানের ঠিক পেছনেই লালচে ইট আর হলুদ দেয়ালে নির্মিত শশী লজ। এর পাশেই রয়েছে পদ্মবাগান। এই ভবনের পূর্বপ্রান্তের ঘরটি বর্তমানে ব্যবহূত হয় প্রশিক্ষণ কেন্দ্রের অধ্যক্ষের কার্যালয় হিসেবে শশী লজের অন্দরে বারান্দা অতিক্রম করে কয়েক ধাপ সিঁড়ি পেরোলেই রঙ্গালয়। সুদৃশ্য সেই রঙ্গালয়ের এক প্রান্তে বিশ্রামঘর। বিশ্রামঘরের পর কাঠের মেঝেযুক্ত হলঘর। হলঘরের পাশেই বর্ণিল মার্বেল পাথরে নির্মিত আরেকটি জলফোয়ারা। জলফোয়ারার ঠিক ওপরের ছাদ থেকে নিচে ঝোলানো স্ফটিকস্বচ্ছ কাচের ঝাড়বাতি। ভবনটির পেছনে একচিলতে উঠান। সবুজ ঘাসের আঁচল পাতা সেই উঠান পেরোলে একটি অপরিসর জলাশয়। জলাশয়ের পূর্ব ও পশ্চিম পারে দুটি জরাজীর্ণ ঘাট থাকলেও দক্ষিণ প্রান্তে অবস্থিত দ্বিতল স্নানঘাটটির সৌন্দর্য সত্যিকার অর্থেই অসাধারণ।
প্রকৃতি
বাড়িটির আশেপাশে রয়েছে বেশকিছু দুষ্প্রাপ্য ও প্রচীন গাছগাছালি;- আছে দুষ্প্রাপ্য নাগলিঙ্গম, যা তখন হাতির খাবার হিসেবে ব্যবহৃত হতো। আছে পদ্মবাগান।
জনপ্রিয় মাধ্যমে উপস্থাপনা
এই শশীলজেই ধারণ করা হয়েছিল হুমায়ূন আহমেদ রচিত ও নওয়াজীশ আলী খান পরিচালিত বিখ্যাত ধারাবাহিক নাটক অয়োময়-এর পর্বগুলো, যা বিটিভিতে প্রচারিত হয়েছিল। নাটকে এটি ছিল জমিদারের বাড়ি। মূলত এই নাটকের পরিচিতির পরেই স্থানীয়দের কাছে বাড়িটি "জমিদারবাড়ি" হিসেবে পরিচিতি পায়। এছাড়াও রাখাল বন্ধু (২০০৩) নামে আরেকটি ধারাবাহিক নাটকের শ্যুটিংও এই ভবনটিতে হয়েছিল।
ওয়ার্ল্ড জ্যাজ
ওয়ার্ল্ড জ্যাজ (ইংরেজি: World Jazz) ফ্লামেনকো প্রভাবিত ল্যাটিন গিটার যন্ত্রকৃত মানিকজোড় লারা ও রিয়েসের মুক্তিপ্রাপ্ত ষষ্ঠ সংগীত অ্যালবাম। এই অ্যালবাম শ্রেষ্ঠ ইনস্ট্রুমেন্টাল পপ অ্যালবাম শ্রেণীবিভাগে ২০০১ সালে ল্যাটিন গ্র্যামি পুরস্কারের জন্য মনোনীত হয়েছিল।
ক্যাপ্টিনা, পশ্চিম ভার্জিনিয়া
এই সম্প্রদায়টি সম্ভবত কাছের ক্যাপ্টিনা ক্রিক থেকে তার নামটি পেয়েছে।
হামিদা বেগম
মোসাম্মৎ হামিদা বেগম বাংলাদেশ সিভিল সার্ভিসের একজন কর্মকর্তা। বর্তমানে তিনি পার্বত্য চট্টগ্রাম বিষয়ক মন্ত্রণালয়ে সচিব হিসেবে দায়িত্ব পালন করছেন।
প্রাথমিক জীবন
হামিদা নরসিংদী জেলায় জন্মগ্রহণ করেন। তিনি ঢাকা বিশ্ববিদ্যালয় থেকে লোকপ্রশাসন বিষয়ে স্নাতক (সম্মান) ও স্নাতকোত্তর ডিগ্রি অর্জন করেন। দেশ ও বিদেশে তিনি একাধিক প্রশিক্ষণ লাভ করেছেন।
কর্মজীবন
হামিদা বেগম বিসিএস প্রশাসন ক্যাডারের কর্মকর্তা হিসেবে ১৯৯১ সালে সরকারি চাকরিতে যোগদান করেন। প্রশাসনের বিভিন্ন স্তরে তিনি কর্মরত ছিলেন। তিনি স্বাস্থ্য ও পরিবার কল্যাণ মন্ত্রণালয়ে সহকারী সচিব, গৃহায়ন ও গণপূর্ত মন্ত্রণালয় এবং মহিলা ও শিশু বিষয়ক মন্ত্রণালয়ে সিনিয়র সহকারী সচিব, বাংলাদেশ লোক-প্রশাসন প্রশিক্ষণ কেন্দ্র এবং বাংলাদেশ সিভিল সার্ভিস প্রশাসন একাডেমির পরিচালক, জনপ্রশাসন মন্ত্রণালয়ে যুগ্মসচিব এবং অতিরিক্ত সচিব হিসেবে জনপ্রশাসন মন্ত্রণালয়ে সংগঠন ও ব্যবস্থাপনা অনুবিভাগের প্রধানসহ বিভিন্ন দায়িত্ব পালন করেছেন।
খন্দকার আব্দুল মুত্তালিব
খন্দকার আব্দুল মুত্তালিব একজন বাংলাদেশী পদার্থবিজ্ঞানী এবং ফ্লোরিডা বিশ্ববিদ্যালয়ের অধ্যাপক।
জীবনী
মুত্তালিব ১৯৫২ সালের ১ ডিসেম্বর জন্মগ্রহণ করেন। তিনি ঢাকা বিশ্ববিদ্যালয় থেকে পদার্থবিজ্ঞানে ১৯৭৫ সালে বিএসসি এবং ১৯৭৬ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৮২ সালে পিএইচডি ডিগ্রি অর্জন করেন। তার পিএইচডি উপদেষ্টা ছিলেন পদার্থবিজ্ঞানে নোবেল বিজয়ী ফিলিপ ওয়ারেন অ্যান্ডারসন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয়ের জেমস ফ্রাঙ্ক ইন্সটিটিউটে, ১৯৮৪ থেকে ১৯৮৬ সাল পর্যন্ত ব্রুকহ্যাভেন ন্যাশনাল ল্যাবরেটরীতে এবং ১৯৮৬ থেকে ১৯৮৭ সাল পর্যন্ত ইয়েল বিশ্ববিদ্যালয়ে ডক্টরেটোত্তর গবেষণা করেন। তিনি ১৯৮৭ সালে ফ্লোরিডা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯২ সালে সহযোগী অধ্যাপক এবং ২০০০ সালে অধ্যাপক পদে উন্নীত হন।
প্রকাশনা
ড. মুত্তালিবের ৮০টি প্রকাশনা আছে।
টাইপ ০৯২ ডুবোজাহাজ
পটভূমি
এই শ্রেণীর প্রথম এবং একমাত্র নিশ্চিত সাবমেরিন, নৌকা ৪০৬, ১৯৭৮ সালে হুলুদোতে বেইজিং -এর ১৯০ কিলোমিটার (১২০ মাইল) উত্তরপূর্বে নির্মন শুরু হয়; নির্মকন কাজ ১৯৮১ সালে সম্পন্ন হয়।  তারপর ছয় বছর ডুবোজাহাজটির পরীক্ষা এবং তার বারো জেএল-১ ক্ষেপণাস্ত্র পরীক্ষা  পরিচালনার পর ১৯৮৭ সালে সক্রিয় হয়ে ওঠে। পরে, সাবমেরিন ক্রমবর্ধমান ধাপে অনেক আপগ্রেড মাধ্যমে টাইপ এইচ / এসকিউ২-২৬২বি নং ৬১৩ ফ্যাক্টরী দ্বারা নির্মিত সোনার বার্ষিক মূল বিন্যাসের ৬০৪ সোনার পরিবর্তে। এটি লিখিত সীমিত ক্ষেপণাস্ত্র পরিসীমা এবং উচ্চ শব্দ নির্গমনের শিকার।
তিনি পাং শিলু (彭士禄) এবং হুয়াং জুউহুয়া (黄旭华), দ্বারা ডিজাইন এবং টাইপ ০৯১ সাবমেরিন থেকে প্রাপ্ত একটি বর্ধিত হুল দিয়ে বারো ক্ষেপণাস্ত্র টিউব মিটমাট করে নির্মিত হয়েছিল।
টাইপ ০৯২ এর মধ্যে বেশ কয়েকটি সংস্কারণ রয়েছে, বর্তমানে একটি নতুন কালো রঙ, সম্ভাব্য শান্ত প্রযুক্তি, ফ্রেঞ্চ ডিজাইন করা সোনার এবং উন্নততর এলএলএল এলএলএমএল এলএলবিএম। কিউনগডাং কাছাকাছি জিয়াংগেজুয়াং হল ডুবোজাহাজটির হোমপোর্ট। এটি রিপোর্ট করা হয় যে ০৯২ চীনা আঞ্চলিক জলের বাইরে কৌশলগত পরিদর্শন অনুষ্ঠিত না হওয়ার।   সাব-র একটি একক চালিকাশক্তি চালায় এবং তারপর আবার কখনো পালতো না, ১৯৮৫ সাল পর্যন্ত এতক্ষণে পিয়ারসাইড থাকার কারণে গুজব ছড়িয়ে পড়ে এবং ডুবে যায়। নৌকাটি একটি পরীক্ষা বিছানা ছিল, যার ফলে চীন নতুন ডাইভারওভার প্রযুক্তি পরীক্ষা করতে সক্ষম হতো, কারণ এটি ধীরে ধীরে নৌবাহিনীতে আরও জোর দেওয়া হয়েছিল।
০৯২ বৎসর বয়স হয় এবং পিপল লিবারেশন আর্মি নৌবাহিনী দ্বারা প্রণীত একটি নতুন পারমাণবিক শক্তিধর ক্ষেপণাস্ত্র ক্ষেপণাস্ত্রের সাবমেরিনটি টাইপ ০৯৪। ইউএস ডিফেন্স গোয়েন্দা এজেন্সিটি ২০০৯ সালের "কার্যকরী নয়" হিসাবে উল্লেখ করেছে। যদিও তার ক্ষমতা এখনো প্রশ্নবিদ্ধ হচ্ছে, তবে জিয়া ২৩ এপ্রিল ২009 তারিখে পিএলএ নৌবাহিনীর প্রতিষ্ঠার 60 তম বার্ষিকী উদ্‌যাপন করে বিশ্বব্যাপী চালু হয়।
শ্রীপেরুম্বুদুর
শ্রীপেরুম্বুদুর দক্ষিণ ভারতের তামিলনাড়ু রাজ্যের কাঞ্চীপুরম জেলার একটি নগর পঞ্চায়েত। এটি রাজধানী চেন্নাই শহর থেকে ৪০ কিলোমিটার দক্ষিণ-পশ্চিম দিকে চেন্নাই মহানগর অঞ্চলের সামান্য দূরে ৪ নং জাতীয় সড়কের উপর অবস্থিত। অতি দ্রুত এই লোকালয়টিও চেন্নাই মহানগরের অন্তর্ভুক্ত করার পরিকল্পনা রয়েছে। ২০০০ সালের পর থেকে শ্রীপেরুম্বুদুরে দ্রুত অর্থনৈতিক উন্নয়ন পরিলক্ষিত হয়। এইটি তামিল হিন্দু বৈষ্ণব সন্ত রামানুজ আচার্যের জন্মস্থান। ভারতের প্রাক্তন প্রধানমন্ত্রী রাজীব গান্ধীকে ১৯৯১ খ্রিস্টাব্দে শ্রীপেরুম্বুদুরে পরিকল্পনা মাফিক হত্যা করা হয়।
ভূগোল
শ্রীপেরুম্বুদুর শ্রীপেরুম্বুদুর ভূতাত্ত্বিক গঠনের অংশ যা প্লীহাসম সবুজ শেল, মাটি ও বেলেপাথর সমৃদ্ধ এরেনাইট ও আরজিলেশিয়াস প্রস্তর খন্ড দ্বারা গঠিত এছাড়াও রয়েছে লৌহ আকরিক সংযুক্তি। ভৌগোলিক ব্যাখ্যা অনুসারে প্রস্তরখন্ড প্রিক্যামব্রিয়ান বেসমেন্ট বা প্রিক্যামব্রিয়ান বোল্ডার বেড ও সবুজ শেলের ওপর উপরিপাতিত। প্রিক্যামব্রিয়ান বোল্ডার বেডে রয়েছে সামুদ্রিক সংবন্ধন। তাদের প্রস্তরবিদ্যা দ্বারা সন্ধানকৃত জীবাশ্ম ঈষৎলোনা জলের উপস্থিতি নিশ্চিত করেছে যা বহু পূর্বের সমুদ্র বা সমুদ্র উপকূলবর্তী অবস্থানকে নির্দেশ করে।
অর্থনীতি
শ্রীপেরুম্বুদুরে রয়েছে বিভিন্ন কল-কারখানার বিপুল লগ্নি। এর কারণ,
১৯৯৯ খ্রিস্টাব্দে শ্রীপেরুম্বুদুরে হুন্ডাই প্রথম লগ্নি দানকারীর অন্যতম। ২০০৮ খ্রিস্টাব্দের মধ্যে অটোমোবাইল ও ইলেকট্রিক দেশি ও বিদেশী কোম্পানীর লগ্নি ২ বিলিয়ন মার্কিন ডলার অতিক্রম করলে এটি বিশেষ অর্থনৈতিক অঞ্চলে পরিণত হয়।
এখানে একটি নতুন গ্রীনফিল্ড চেন্নাই বিমানবন্দর তৈরির পরিকল্পনা রয়েছে। শ্রীপেরুম্বুদুর ও ওরগড়ম অর্থনৈতিক কোরিডর তামিলনাড়ু অন্যতম উন্নতিকামী অর্থনৈতিক কোরিডর।
কোম্পানি
শ্রীপেরুম্বুদুরে নিম্নোক্ত কোম্পানিগুলির শাখা প্রতিষ্ঠিত হয়েছে:
রাজনীতি
লোকালয়টি শ্রীপেরুম্বুদুর লোকসভা কেন্দ্রের অন্তর্গত। সম্প্রতি এই লোকসভা থেকে নির্বাচিত সাংসদ হলেন দ্রাবিড় মুন্নেত্র কড়গম দল থেকে টি আর বালু মহাশয়।
লরি মিলসম
লরি মিলসম (Laurie Millsom; ১৯০১–১৯৫৯) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রদারাম ইউনাইটেডের হয়ে গোলরক্ষক হিসেবে খেলেছিলেন।
ব্যক্তিগত জীবন
লরি মিলসম ১৯০১ সালে ইংল্যান্ডের রদারামে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৫৯ সালে ইংল্যান্ডের রদারামে তিনি মৃত্যুবরণ করেছেন।
ফের্নান্দো ইয়োরেন্তে
ফের্নান্দো হাভিয়ের ইয়োরেন্তে তোরেস (Fernando Javier Llorente Torres); (জন্মঃ ২৬ ফেব্রুয়ারি ১৯৮৫), ডাকনাম আই রে লিওন ("The Lion King" স্পেনীয় ভাষায়), হলেন একজন স্পেনীয় পেশাদার ফুটবল খেলোয়াড়; যিনি একজন স্ট্রাইকার হিসেবে ইতালির ক্লাব জুভেন্টাস এর হয়ে খেলে থাকেন।
নাফিসা শাহ
নাফিসা শাহ (জন্ম ২০ই জানুয়ারী ১৯৬৮) হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় সংসদ এর সদস্য হিসেবে দায়িত্ব পালন করছেন। পূর্বে তিনি মার্চ ২০০৮ থেকে ২০১৮ সালের মে মাস পর্যন্ত জাতীয় সংসদের সদস্য ছিলেন।
প্রারম্ভের জীবন ও শিক্ষা
নাফিসা শাহের জন্ম ১৯৬৮ সালের ২০ই জানুয়ারি খাইরপুর, সিন্ধু-এ। তার পিতা হচ্ছেন তিন বারের নির্বাচিত সিন্ধুর মুখ্যমন্ত্রী কাইম আলী শাহ।
তিনি অক্সফোর্ড বিশ্ববিদ্যালয় থেকে সামাজিক ও সাংস্কৃতিক নৃতত্ত্বে ডক্টরেট ডিগ্রী অর্জন করেছেন।
রাজনৈতিক কর্মজীবন
২০০১ থেকে ২০০৭ সাল পর্যন্ত নাফিসা শাহ খায়েরপুর জেলার নাজিম হিসেবে দায়িত্ব পালন করেন।
তিনি পাকিস্তানের সাধারণ নির্বাচন, ২০০৮-এ সিন্ধু থেকে পাকিস্তান পিপলস পার্টির (পিপিপি) প্রার্থী হিসেবে মহিলাদের জন্য সংরক্ষিত আসনে পাকিস্তানের জাতীয় সংসদে নির্বাচিত হন। তিনি ২০০৮ থেকে ২০১৩ সাল পর্যন্ত মধ্যে জাতীয় মানব উন্নয়ন কমিশনের চেয়ারম্যান এবং মহিলা সংসদীয় সমিতির সাধারণ সম্পাদক হিসাবে দায়িত্ব পালন করেন।
তিনি কমনওয়েলথ পার্লামেন্টারি অ্যাসোসিয়েশনের ভাইস প্রেসিডেন্ট। তিনি জাতীয় মানব উন্নয়ন কমিশনেরও নেতৃত্ব দিয়েছেন। ২০১১ সালে তিনি অক্সফোর্ড বিশ্ববিদ্যালয় কর্তৃক পিএইচডি ডিগ্রি লাভ করেন।
তিনি পাকিস্তানের সাধারণ নির্বাচন, ২০১৮-এ পাকিস্তান পিপলস পার্টির (পিপিপি) প্রার্থী হিসাবে এনএ-২০৮ (খাইরপুর-১) আসন থেকে জাতীয় সংসদে পুনরায় নির্বাচিত হন। তিনি ১০৭,৮৪৭ ভোট পেয়ে বিরোধী প্রার্থী গাউছ আলী শাহকে পরাজিত করেন।
শিসান্দ্রা মাইক্রান্‌থা
শিসান্দ্রা মাইক্রান্‌থা বা Schisandra micrantha হল আরোহী উদ্ভিদের একটি প্রজাতি। এটি প্রথম ১৯৪৭ সালে সার্জেন্টিয়া জার্নালে এসি স্মিথ কর্তৃক প্রকাশিত হয়েছিল এই প্রজাতিটি স্বীকৃত এবং মণিপুরের আসাম থেকে চীনের ইউনান প্রদেশ পর্যন্ত বিস্তৃত অঞ্চলের স্থানীয় একটি প্রজাতি যা প্রাথমিকভাবে নাতিশীতোষ্ণ জীবাঞ্চলে বড় হয়। এর প্রাকৃতিক পরিসরের মধ্যে রয়েছে আসাম, দক্ষিণ-মধ্য চীন এবং \|মায়ানমার।
গাছটিতে মে থেকে জুলাই পর্যন্ত ফুল ফোটে, এবং ফল ধরার সময় আগস্ট থেকে সেপ্টেম্বর পর্যন্ত।
শিসান্দ্রা মাইক্রান্‌থা সাধারণত ১২০০-২৯০০ মিটার উচ্চতায় এবং প্রায়ই নদীর কাছাকাছি বনে পাওয়া যায়। উদ্ভিদটির ঔষধি গুণ রয়েছে এবং বিভিন্ন কাজে ব্যবহৃত হয়।
কাদেদ্ধো বিমানবন্দর
কাদেদ্ধো বিমানবন্দর মালদ্বীপের গাফু ধালু (দক্ষিণ হুভাধু) প্রবালপ্রাচীরে কাদেদ্ধো দ্বীপে অবস্থিত একটি অভ্যন্তরীণ বিমানবন্দর। বিমানবন্দরটি থিনাধুর  দক্ষিণে অবস্থিত। ১৯৯৩ সালের ১০ ডিসেম্বর তৎকালীন রাষ্ট্রপতি মামুন আবদুল গায়ুম এই বিমানবন্দরটি উদ্বোধন করেন।